Návrh

**ZÁKON**

z .................... 2013,

**ktorým sa mení a dopĺňa zákon č. 178/1998 Z. z. o podmienkach predaja výrobkov a poskytovania služieb na trhových miestach a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov a ktorým sa dopĺňajú niektoré zákony**

Národná rada Slovenskej republiky sa uzniesla na tomto zákone:

**Čl. I**

Zákon č. 178/1998 Z. z. o podmienkach predaja výrobkov a poskytovania služieb na trhových miestach a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení zákona č. 310/1999 Z. z., zákona č. 115/2000 Z. z., zákona č. 128/2002 Z. z., zákona č. 524/2005 Z. z., zákona č. 215/2007 Z. z., zákona č. 358/2007 Z. z., zákona č. 343/2007 Z. z., zákona č. 42/2013 Z. z. a zákona č. 361/2013 Z. z. sa mení a dopĺňa takto:

1. V § 2 ods. 1 písm. d) sa za slová „výročné trhy a“ vkladá slovo „sústredený“.
2. V § 2 ods. 1 písmeno f) znie:

„f) stánkom s trvalým stanovišťom stánok s celoročnou prevádzkou alebo sezónnou prevádzkou, ktorý je stavbou2a) umiestnenou na verejnom priestranstve a je prenajatý predávajúcemu obcou alebo jeho vlastníkom na časovo neobmedzené obdobie alebo vlastnený predávajúcim (§ 10).“.

Poznámka pod čiarou k odkazu 2a znie:

„2a)§ 43 zákona č. 50/1976 Zb. v znení neskorších predpisov.“.

1. V § 2 odsek 2 znie:

„(2) Za trhové miesto sa na účely tohto zákona považuje aj iné ako verejné priestranstvo alebo nebytový priestor, ktorý nie je prevádzkarňou, v ktorom sa uskutočňuje ambulantný predaj alebo príležitostný trh. To neplatí, ak ide o predaj vystavovateľom na veľtrhu alebo výstave, alebo ak ide o predajnú akciu.2a)“.

Poznámka pod čiarou k odkazu 2a) znie:

„2a) § 7a zákona č. 108/2000 Z. z. o ochrane spotrebiteľa pri podomovom predaji a zásielkovom predaji v znení zákona č. 367/2013 Z. z.“.

1. V § 2 ods. 3 sa slová „predaj tovaru alebo poskytovanie“ nahrádzajú slovami „účely predaja tovaru alebo poskytovania“.
2. Poznámka pod čiarou k odkazu 3 znie:

„3)Napríklad zákon č. 455/1991 Zb. v znení neskorších predpisov, zákon Národnej rady Slovenskej republiky č. 152/1995 Z. z. o potravinách v znení neskorších predpisov, výnos Ministerstva pôdohospodárstva Slovenskej republiky a Ministerstva zdravotníctva Slovenskej republiky z 20. mája 1996 č. 981/1996-100, ktorým sa vydáva prvá časť a prvá, druhá a tretia hlava druhej časti Potravinového kódexu Slovenskej republiky (oznámenie č. 195/1996 Z. z.), zákon č. 264/1999 Z. z. o technických požiadavkách na výrobky a o posudzovaní zhody a o zmene a doplnení niektorých zákonov v znení neskorších predpisov, zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov, zákon č. 250/2007 Z. z. o ochrane spotrebiteľa a o zmene zákona Slovenskej národnej rady č. 372/1990 Zb. o priestupkoch v znení neskorších predpisov v znení neskorších predpisov.“.

1. Nadpis § 3 vrátane nadpisu znie:

„§ 3

Zriadenie trhového miesta a predaj výrobkov a poskytovanie služieb na trhovom mieste

(1) Trhové miesto zriaďuje obec. Trhové miesto môže zriadiť aj iná osoba na základe povolenia na zriadenie trhového miesta, ktoré vydáva obec.4) Na zriadenie trhového miesta na priestranstve alebo v nebytovom priestore, ku ktorému nemá zriaďovateľ vlastnícke právo, je potrebný súhlas vlastníka nehnuteľnosti.

(2) Pri povoľovaní zriadenia trhového miesta obec prihliada na ochranu verejného poriadku, verejný záujem, účelnosť, bezpečnosť a kultúrnosť predaja výrobkov a poskytovania služieb a na účelnosť výstav, veľtrhov a podobných akcií vo verejnom záujme.

(3) Predávať výrobky a poskytovať služby na trhových miestach možno len na základe povolenia na predaj výrobkov a poskytovanie služieb na trhovom mieste, ktoré vydáva obec na základe žiadosti o povolenie na predaj výrobkov alebo poskytovanie služieb na trhovom mieste, ktorej prílohou je:

a) kópia oprávnenia na podnikanie podľa osobitných predpisov,26) ak je žiadateľom osoba podľa § 10 ods. 1 písm. a); žiadateľ na žiadosť obce predloží originál oprávnenia na podnikanie na nahliadnutie,

b) čestné vyhlásenie žiadateľa, o tom, že všetky predávané výrobky pochádzajú z jeho vlastnej pestovateľskej alebo chovateľskej produkcie alebo ide o lesné plodiny,27) ak je žiadateľom osoba podľa § 10 ods. 1 písm. b),

c) čestné vyhlásenie žiadateľ, o tom, že všetky ním predávané výrobky sú jeho vlastné použité výrobky predávané v primeranom množstve, ak ide o žiadateľa podľa § 10 ods. 1 písm. c),

d) doklad preukazujúci splnenie požiadaviek na predaj výrobkov alebo poskytovanie služieb podľa osobitného predpisu3a), ak ide o predaj výrobkov alebo poskytovanie služieb, na ktorý sa taký doklad vyžaduje

(4). Obec všeobecne záväzným nariadením[5)](http://www.zakonypreludi.sk/zz/1998-178#f5595073) upraví predaj výrobkov a poskytovanie služieb na trhových miestach, najmä

a) druh predávaných výrobkov a poskytovaných služieb, ktorých predaj alebo poskytovanie je na trhových miestach na území obce povolený; ustanovenia § 6 až 9 tým nie sú dotknuté,

b) druh, obdobie konania a rozsah príležitostných trhov,

c) trhové dni, predajný a prevádzkový čas,

d) technické, prevádzkové a estetické podmienky stánku s trvalým stanovišťom [[§ 2 ods. 1 písm. f)](http://www.zakonypreludi.sk/zz/1998-178#f5594894)],

e) ďalšie skutočnosti dôležité z hľadiska obce.

(5) Predaj výrobkov a poskytovanie služieb, ktorých predaj alebo poskytovanie obec podľa odseku 4 písm. a) nepovolila, je zakázaný.

(6) Obec môže zrušiť povolenie na predaj výrobkov a poskytovanie služieb na trhovom mieste, ak predávajúci opakovane alebo hrubo porušuje povinnosti podľa tohto zákona alebo osobitného predpisu. 3)

(7) Povolenie na umiestnenie prenosného predajného zariadenia na trhovisku alebo v tržnici vydáva správca trhového miesta (§ 4).“.

Poznámky pod čiarou k odkazom 3a a 4 znejú:

„3a) Napríklad Nariadenie Európskeho parlamentu a Rady č. 852/2004 z 29. apríla 2004 o hygiene potravín (Ú. v. EÚ L 139, 30.4.2004), § 13 ods. 4 písm. a) a § 15 ods. 3 písm. c) zákona č. 355/2007 Z. z. v znení neskorších predpisov, Výnos Ministerstva pôdohospodárstva Slovenskej republiky a Ministerstva zdravotníctva Slovenskej republiky č. 28167/2007-OL, ktorým sa vydáva hlava Potravinového kódexu Slovenskej republiky upravujúca všeobecné požiadavky na konštrukciu, usporiadanie a vybavenie potravinárskych prevádzkarní a niektoré osobitné požiadavky na výrobu a predaj tradičných potravín a na priame dodávanie malého množstva potravín (oznámenie č. [4/2008 Z. z.](http://www.zakonypreludi.sk/zz/2008-4)).

4) § 4 ods. 3 písm. d) zákona č. 369/1990 Zb. o obecnom zriadení v znení neskorších predpisov.“.

1. V § 4 odsek 1 znie:

„(1) Správu trhoviska, tržnice a príležitostného trhu vykonáva ich zriaďovateľ (ďalej len „správca trhoviska“); obec môže túto správu zveriť právnickej osobe alebo fyzickej osobe, ktorá má živnostenské oprávnenie na správu trhoviska, tržnice a príležitostného trhu.“.

1. V § 4 ods. 2 sa slová „ich prenajímateľ“ nahrádzajú slovami „vlastník nebytového priestoru alebo vlastník priestranstva“.
2. V § 5 odsek 5 znie:

„(5) Pri predaji húb správca trhoviska kontroluje osvedčenie o odbornej spôsobilosti9a) predávajúceho. Správca trhoviska ihneď informuje orgány dozoru, ak predávajúci nepredloží osvedčenie o odbornej spôsobilosti alebo ak predáva huby, ktorých predaj je zakázaný.“.

Poznámka pod čiarou k odkazu 9a znie:

„9a) § 15 ods. 3 písm. c) zákona č. 355/2007 Z. z.

Vyhláška Ministerstva zdravotníctva Slovenskej republiky č. 520/2007 Z. z., ktorou sa ustanovuje rozsah požadovaných vedomostí pre skúšky odbornej spôsobilosti, podrobnosti o zriaďovaní a činnosti komisií na preskúšanie odbornej spôsobilosti a obsah osvedčenia o odbornej spôsobilosti.“.

1. V § 5 sa vypúšťa odsek 7.
2. V § 6 písm. d) sa na konci pripájajú tieto slová „a výrobky, ktoré sú určené na fajčenie a neobsahujú tabak,“.

Poznámka pod čiarou k odkazu 14 znie:

„14) § 2 ods. 4 písm. a) a k) zákona č. 377/2004 Z. z. o ochrane nefajčiarov a o zmene a doplnení niektorých zákonov v znení neskorších predpisov.“.

1. V § 6 písmená i) a j) znejú:

„i) chránené živočíchy,17) exempláre živočíchov,17a) nebezpečné živočíchy,18) a invázne druhy živočíchov,20b)

j) živé zvieratá; zákaz sa nevzťahuje na predaj trhových rýb 19) a na trhy s domácou vodnou hydinou, domácou hrabavou hydinou, domácimi králikmi, psami, mačkami a drobnými hlodavcami a na propagačné predajné podujatia organizované zväzmi a združeniami chovateľov zvierat na základe súhlasného záväzného stanoviska príslušného orgánu veterinárnej správy,“.

Poznámky pod čiarou k odkazu 17, 17a a 19 znejú:

„17) § 33 a 35 zákona č. 543/2002 Z. z. o ochrane prírody a krajiny v znení neskorších predpisov.

17a) Čl. 2 písm. t) nariadenia Rady (ES) č. 338/97 z 9. decembra 1996 o ochrane druhov voľne žijúcich živočíchov a rastlín reguláciou obchodu s nimi (Mimoriadne vydanie Ú. v. EÚ, kap. 15/zv. 03) v platnom znení.

19) Vyhláška Ministerstva pôdohospodárstva a rozvoja vidieka Slovenskej republiky č. 425/2012 Z. z. o produktoch rybolovu a výrobkoch z nich.“.

Poznámka pod čiarou k odkazu 20 sa vypúšťa.

1. § 6 sa dopĺňa písmenami l) a m), ktoré znejú:

„l) huby okrem čerstvých jedlých20c) a spotrebiteľsky balených sušených húb,  ktoré boli spracované v prevádzkarni, ktorá spĺňa požiadavky podľa osobitných predpisov,20d)

m) hračky so strelami, ktorých kinetickú energiu určuje hračka.“.

Poznámky pod čiarou k odkazu 20c a 20d znejú:

„20c) Výnos Ministerstva pôdohospodárstva Slovenskej republiky a Ministerstva zdravotníctva Slovenskej republiky z 9. júna 2005 č. 2608/2005-100, ktorým sa vydáva hlava Potravinového kódexu Slovenskej republiky upravujúca ovocie, zeleninu, jedlé huby, olejniny, suché škrupinové plody a výrobky z nich (oznámenie č. 649/2006 Z. z.)".

„20d) § 6 zákona č. 152/1995 Z.z. o potravinách v znení neskorších predpisov.

§ 13 ods. 4 písm. a) zákona č. 355/2007 Z. z. v znení neskorších predpisov.“.

1. V § 7 odseky 1 a 2 znejú:

„(1) Na trhových miestach sa môžu predávať iba potraviny, ktoré určí obec všeobecne záväzným nariadením po vydaní súhlasného záväzného stanoviska príslušného orgánu úradnej kontroly potravín21) k návrhu tohto všeobecne záväzného nariadenia. Obec vo všeobecne záväznom nariadení určí, ktoré potraviny možno predávať ambulantne a podmienky ich predaja.

(2) Spotrebné výrobky, najmä textilné výrobky, odevné výrobky, obuv, domáce potreby, elektrotechnické výrobky, drobný tovar, papierenské výrobky, kozmetika, drogériový tovar a hračky sa môžu predávať len v prevádzkarniach tržníc, v stánkoch s trvalým stanovišťom na trhoviskách, na príležitostných trhoch, pred prevádzkarňou jej prevádzkovateľom a v pojazdných predajniach. Výrobky spotrebnej elektroniky, ktoré sú určené na napájanie z elektrickej siete sa môžu predávať iba v prevádzkarniach tržníc a v stánkoch s trvalým stanovišťom, v ktorých sú vytvorené podmienky pre bezpečné vyskúšanie ich funkčnosti. Športové potreby sa môžu predávať iba v prevádzkarniach tržníc, v stánkoch s trvalým stanovišťom na trhoviskách a v pojazdných predajniach.“.

1. V § 9 ods. 1 písm. c) a d) znejú::

„c) spotrebné výrobky; ustanovenie § 7 ods. 2 tým nie je dotknuté,

d) potraviny v súlade so všeobecne záväzným nariadením obce podľa § 7 ods. 1.“.

1. V § 9 ods. 1 sa vypúšťa písmeno e).

Doterajšie písmená f) a g) sa označujú ako písmená e) a f).

Poznámka pod čiarou k odkazu 23 sa vypúšťa.

1. V § 11 sa odsek 1 dopĺňa písmenom g), ktoré znie:

„g) dodržiavať ostané podmienky predaja výrobkov a poskytovania služieb podľa osobitných predpisov.3)“.

1. V § 11 ods. 2 písm. d) sa slová „doklad o ich znalosti“ nahrádzajú slovami „osvedčenie o odbornej spôsobilosti“.
2. V § 11 ods. 2 sa vypúšťa písmeno e).

Doterajšie písmeno f) sa označuje ako písmeno e).

Poznámka pod čiarou k odkazu 31 sa vypúšťa.

1. V § 11 odsek 3 znie:

„(3) Osoba oprávnená predávať výrobky na trhových miestach [[§ 10 ods. 1 písm. b)](http://www.zakonypreludi.sk/zz/1998-178#f5594996)] je povinná poskytnúť orgánom dozoru ([§ 12 ods. 1](http://www.zakonypreludi.sk/zz/1998-178#f5595027)) na ich požiadanie vysvetlenie o pôvode tovaru, ak tie nadobudnú podozrenie, že predávané výrobky pochádzajú z inej ako vlastnej drobnej pestovateľskej alebo chovateľskej činnosti.“

1. V § 12 odseku 2 uvádzacia veta znie:

„(2) Orgán dozoru uloží pokutu do 17 000 eur“.

1. V § 12 ods. 2 písmene a) sa vypúšťajú slová „alebo porušila zákaz ambulantného predaja pri cestách mimo obce a pri diaľniciach (§ 9 ods. 2)“.
2. V § 12 ods. 2 písmene b) sa za slovo „tržníc“ vkladajú slová „v stánkoch s trvalým stanovišťom“ a slová „alebo fyzickej osobe predávajúcej rastlinné a živočíšne výrobky z vlastnej drobnej pestovateľskej alebo chovateľskej činnosti alebo lesné plodiny, ak nesplní povinnosť podľa [§ 11 ods. 3](http://www.zakonypreludi.sk/zz/1998-178#f5595023)“ sa vypúšťajú.
3. V § 12 odsek 4 znie:

„(4) Orgán dozoru opatrením na mieste zakáže predaj výrobkov a poskytovanie služieb na trhových miestach fyzickej osobe alebo právnickej osobe, ktorá bez povolenia zriadila trhové miesto alebo bez povolenia predáva výrobky, alebo poskytuje služby na trhovom mieste alebo porušuje povinnosti predávajúcich na trhových miestach podľa [§ 11](http://www.zakonypreludi.sk/zz/1998-178#f5595000) (ďalej len „porušiteľ“). Opatrenie oznámi orgán dozoru porušiteľovi ústne a vyhotoví o ňom písomný záznam. Ak porušiteľ s opatrením nesúhlasí, môže proti nemu podať do troch dní odo dňa jeho oznámenia písomné námietky. Námietky nemajú odkladný účinok. O námietkach rozhodne do piatich dní odo dňa ich doručenia starosta, ak je orgánom dozoru obec, alebo riaditeľ príslušného inšpektorátu Slovenskej obchodnej inšpekcie, ak je orgánom dozoru Slovenská obchodná inšpekcia. Rozhodnutie sa doručí porušiteľovi a je konečné.“.

1. V § 12 sa za odsek 4 vkladá nový odsek 5, ktorý znie:

„(5) Orgán dozoru zruší zákaz predaja výrobkov a poskytovania služieb na trhových miestach uložený opatrením podľa odseku 4, ak porušiteľ odstráni zistené nedostatky.“

Doterajšie odseky 5 až 8 sa označujú ako odseky 6 až 9.

1. § 12 sa dopĺňa odsekom 8, ktorý znie:

„(8) Na konanie o uložení pokuty a na konanie o uložení zákazu predaja výrobkov a poskytovania služieb na trhových miestach sa vzťahuje všeobecný predpis o správnom konaní.33)“.

Poznámka pod čiarou k odkazu 33 znie:

„33) Zákon č. 71/1967 Zb. o správnom konaní (správny poriadok) v znení neskorších predpisov.“.

1. Za § 12 sa vkladajú § 13 a 14, ktoré vrátane nadpisov znejú:

„§ 13

Priestupky

1. Priestupku sa dopustí ten, kto poruší zákaz ambulantného predaja pri cestách a diaľniciach mimo obce podľa § 9 ods. 2.
2. Priestupky podľa odseku 1 prejednávajú Slovenská obchodná inšpekcia a orgány úradnej kontroly potravín,34), ak ide o predaj potravín. Priestupky podľa odseku 1 v blokovom konaní prejednávajú aj orgány Policajného zboru.

(3)   Za priestupok podľa odseku 1 orgán dozoru uloží pokutu do 8 000 eur. V blokovom konaní možno uložiť za priestupok podľa odseku 1 pokutu do 4 000 eur.

(4)  Výnosy pokút za priestupky podľa odseku 1 sú príjmom štátneho rozpočtu.

(5)  Na priestupky a konanie o nich sa vzťahuje všeobecný predpis o priestupkoch.35)

Poznámky pod čiarou k odkazu 34 a 35 znejú:

„34) Zákon Slovenskej národnej rady č. 372/1990 Zb. o priestupkoch v znení neskorších predpisov.

35) § 21 zákona č. 152/1995 Z. z. v znení neskorších predpisov.“.

§ 14

Súčinnosť

Policajný zbor poskytuje orgánom dozoru na základe ich žiadosti súčinnosť pri výkone dozoru podľa tohto zákona.

**Čl. II**

Zákon č. 39/2007 Z. z. o veterinárnej starostlivosti v znení zákona č. 99/2008 Z. z., zákona č. 274/2009 Z. z., zákona č. 299/2009 Z. z., zákona č. 391/2009 Z. z., zákona č. 342/2011 Z. z., zákona č. 242/2012 Z. z., zákona č. 42/2013 Z. z. a zákona č. 145/2013 Z. z. sa dopĺňa takto:

1. V § 8 ods. 3 sa za písmeno ae) vkladá nové písmeno af), ktoré znie:

„af) vydáva záväzné stanoviská pre trhy so zvieratami podľa osobitného predpisu,78d)

Poznámka pod čiarou k odkazu 78d znie:

„78d)§ 6 písm. j) zákona č. 178/1998 Z. z. o podmienkach predaja výrobkov a poskytovaní služieb na trhových miestach a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov.“.

Doterajšie písmeno af) sa označuje ako písmeno ag).

1. V § 52 sa odsek 1 dopĺňa písmenom s), ktoré znie:

„s) vydávanie záväzných stanovísk pre trhy so zvieratami podľa § 8 ods. 3 písm. af).“.

**Čl. III**

Zákon Národnej rady Slovenskej republiky č. 152/1995 Z. z. o potravinách v znení zákona Národnej rady Slovenskej republiky č. 290/1996 Z. z., zákona č. 470/2000 Z. z., zákona č. 553/2001 Z. z., zákona č. 23/2002 Z. z., zákona č. 450/2002 Z. z., zákona č. 472/2003 Z. z., zákona č. 546/2004 Z. z., zákona č. 195/2007 Z. z., zákona č. 318/2009 Z. z., zákona č. 114/2010 Z. z., zákona č. 349/2011 Z. z., zákona č. 459/2012 Z. z. a zákona č. 42/2013 Z. z. sa dopĺňa takto:

1. V § 23 sa za odsek 7 vkladá nový odsek 8, ktorý znie:

„(8) Regionálne veterinárne a potravinové správy a regionálne úrady verejného zdravotníctva vydávajú záväzné stanovisko k

1. návrhu všeobecne záväzného nariadenia obce, ak ide o predaj potravín na trhových miestach podľa osobitného predpisu,17fa)
2. predaju potravín ambulantným spôsobom podľa osobitného predpisu17fb)“.

Doterajšie odseky 8 až 10 sa označujú ako odseky 9 až 11.

Poznámky pod čiarou k odkazu 17 fa a 17fb znie:

„17fa) § 7 ods. 1 zákona č. 178/1998 Z. z.  o podmienkach predaja výrobkov a poskytovaní služieb na trhových miestach a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov.“

„17 fb) § 9 ods. 1 písm. d) zákona č. 178/1998 Z. z. v znení neskorších predpisov.“.

1. V § 29 ods. 1 písmeno e) znie:

„e) predáva potraviny na miestach, na ktorých je predaj zakázaný podľa osobitného predpisu; to neplatí, ak ide o ambulantný predaj mimo obce podľa osobitného predpisu.[9abf)](http://www.zakonypreludi.sk/zz/1995-152#f5423613)“.

**Čl. IV**

Účinnosť

Tento zákon nadobúda účinnosť 1. júla 2014.